CELEX: 62013CN0640
Language: et
Date: 2013-12-04 00:00:00
Title: Kohtuasi C-640/13: 4. detsembril 2013 esitatud hagi — Euroopa Komisjon versus Suurbritannia ja Põhja-Iiri Ühendkuningriik

15.3.2014   
            
            
               ET
            
            
               Euroopa Liidu Teataja
            
            
               C 78/2
            
         4. detsembril 2013 esitatud hagi — Euroopa Komisjon versus Suurbritannia ja Põhja-Iiri Ühendkuningriik
   (Kohtuasi C-640/13)
   2014/C 78/04
   Kohtumenetluse keel: inglise
   
      Pooled
   
   
      Hageja: Euroopa Komisjon (esindajad: R. Lyal, W. Roels)
   
      Kostja: Suurbritannia ja Põhja-Iiri Ühendkuningriik
   
      Hageja nõuded
   
   
               —
            
            
               tuvastada, et Ühendkuningriik on rikkunud ELL artikli 4 lõiget 3, kuna ta piiras tagasiulatuvalt maksukohutuslaste õigust nõuda tagasi maksu, mis nõuti sisse vastuolus liidu õigusega;
            
         
               —
            
            
               mõista kohtukulud välja Suurbritannia ja Põhja-Iiri Ühendkuningriigilt.
            
         
      Asjassepuutuvad siseriiklikud õigusaktid
   
   Finance Act 2007 paragrahv 107 jätab maksukohustuslased tagasiulatuvalt ilma õigusest nõuda tagasi õigusvastaselt sisse nõutud maksu.
   
      Peamine väide
   
   Kuna Euroopa Liidu õiguses nimetatud küsimust reguleerivad sätted puuduvad, tuleb iga liikmesriigi siseriiklikes õigusnormides kehtestada tingimused, mida kohaldatakse kodanike nõuetele neile Euroopa Liidu õiguse kohaste õiguste tagamiseks. Samas tuleb niisugust menetlusautonoomiat teostada kooskõlas tõhususe ja võrdväärsuse põhimõtetega ning muude õiguse üldpõhimõtetega nagu õiguskindlus ja õiguspärase ootuse kaitse. Finance Act 2007 paragrahv 107 ei ole nende põhimõtetega kooskõlas ja on seega vastuolus ELL artikli 4 lõikega 3.